Na temelju članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01 – vjerodostojno tumačenje, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15, 123/17, 98/19 i 144/20) i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21 i 04/22), Gradsko vijeće Grada Ivanić-Grada na svojoj \_\_\_. sjednici održanoj dana \_\_\_\_\_\_\_\_\_\_ 2023. godine, donijelo je sljedeći

**IZVJEŠTAJ**

**o izvršenju Programa socijalnih potreba**

**Grada Ivanić-Grada za 2022. godinu**

I.

Program socijalnih potreba Grada Ivanić-Grada za 2022. godinu (Službeni glasnik Grada Ivanić-Grada, broj 09/21) donesen je na 5. sjednici Gradskog vijeća Grada Ivanić-Grada održanoj dana 23. prosinca 2021. godine. Istim su planirana novčana sredstva iz Proračuna Grada Ivanić-Grada u iznosu od 3.605.000,00 HRK/478.465,72 EUR¹. I. izmjenama Programa socijalnih potreba Grada Ivanić-Grada za 2022. godinu (Službeni glasnik Grada Ivanić-Grada, broj 04/22), donesenim na 9. sjednici Gradskog vijeća Grada Ivanić-Grada održanoj dana 24. svibnja 2022. godine, novčana sredstava planirana su u iznosu od 3.655.000,00 HRK/ 485.101,86 EUR¹, dok su II. izmjenama Programa socijalnih potreba Grada Ivanić-Grada za 2022. godinu (Službeni glasnik Grada Ivanić-Grada, broj 09/22), donesenim na 14. sjednici Gradskog vijeća Grada Ivanić-Grada održanoj dana 22. prosinca 2022. godine, novčana sredstva planirana u iznosu od 3.605.000,00 HRK/478.465,72 EUR¹.

II.

Program socijalnih potreba Grada Ivanić-Grada za 2022. godinu izvršen je kako slijedi:

|  |  |  |  |  |  |  |
| --- | --- | --- | --- | --- | --- | --- |
| Redni broj | POZICIJA | BROJ KONTA | Program socijalnih potreba Grada Ivanić-Grada za 2022. godinu | PLANIRANO | IZVRŠENO | INDEKS |
|  | R0247 | 37224 | Pravo na pomoć za podmirenje troškova prehrane učenika u osnovnoj školi | 500.000,00 | 449.991,00 | 90,00 |
|  | R0247-1 | 37229 | Pravo na dodatni obrazovni materijal učenicima osnovnih škola | 100.000,00 | 98.709,00 | 98,71 |
|  | R0253 | 37219 | Pravo na naknadu za troškova stanovanja | 270.000,00 | 180.633,61 | 66,90 |
|  | R0253-1 | 37219 | Pravo na podmirenje troškova ogrjeva | 100.000,00 | 97.7000,00 | 98,70 |
|  | R0254 | 37212 | Pravo na jednokratnu novčanu pomoć, pomoć za podmirenje troškova ljetovanja u dječjem odmaralištu, pomoć za podmirenje troškova prijevoza djeteta s teškoćamau razvoju i pratitelja, pravo na poklon pakete i pravo na podmirenje pogrebnih troškova | 335.000,00 | 298.590,95 | 89,13 |
|  | R0249 | 37215 | Pravo na stipendiju | 225.000,00 | 224.000,00 | 99,56 |
|  | R0248 | 37221 | Pravo na sufinanciranje troškova prijevoza studenata | 900.000,00 | 824.187,28 | 91,58 |
|  | R0250 | 37217 | Pravo na pomoć za opremu novorođenog djeteta | 335.000,00 | 254.407,50 | 75,94 |
|  | R0251 | 37214 | Potpore umirovljenicima | 250.000,00 | 222.800,41 | 89,12 |
|  | R0256  R0258  R0259  R0255 | 37212  38114  37229  38118 | Socijalno zdravstveni projekti udruga i programi preventive  a)Programi Gradskog društva Crvenog križa Ivanić-Grad  b)Socijalno zdravstveni projekti  c)Programe preventive – DDK  Redovna djelatnost Gradskog društva Crvenog križa | 65.000,00  150.000,00  15.000,00  300.000,00 | 65.000,04  149.400,00  10.275,00  300.000,00 | 100,00  99,60  68,50  100,00 |
|  | R 254-1 | 32319 | Prijevoz pokojnika | 60.000,00 | 27.500,00 | 45,83 |

III.

Pravo na podmirenje troškova prehrane učenika u osnovnoj školi ostvarivalo je 1146 učenika (481 učenik u OŠ Đure Deželića Ivanić-Grad, 296 učenika u OŠ Stjepana Basaričeka Ivanić-Grad, 218 učenika u OŠ Josipa Badalića Graberje Ivanićko i 151 učenik u OŠ Posavski Bregi).

Za sve učenike osnovnih škola s područja Grada subvencioniran je dodatni obrazovni materijal.

Pravo na naknadu za troškove stanovanja (voda, smeće, plin, najamnina, naknada za uređenje voda) tijekom 2022. godine koristilo je 50 kućanstava (22 samca i 28 obitelji).

Pravo na podmirenje troškova ogrjeva priznato je za 94 korisnika zajamčene minimalne naknade.

Pravo na jednokratnu novčanu pomoć Grada priznato je za 58 kućanstva (24 samaca i 34 obitelji). Troškove ljetovanja u Kampu Hrvatskog Crvenog križa Grad je subvencionirao za 20 djece te 6 osoba s invaliditetom. Sufinanciran je i trošak odgoja i obrazovanja za 1 dijete u Poliklinici za rehabilitaciju slušanja i govora SUVAG u Zagrebu. Grad je sufinancirao i troškove prijevoza 2 djeteta s teškoćama u razvoju i pratitelja u ustanove kategorizirane za njihove potrebe. Povodom blagdana Uskrsa Grad je financirao podjelu poklon paketa za 263 osobe (40 starijih i nemoćnih osoba korisnika zajamčene minimalne naknade, 45 djece iz socijalno ugroženih obitelji korisnika zajamčene minimalne naknade, 112 osoba s invaliditetom korisnika prava na osobnu invalidninu i 66 osoba starijih od 90. godina). Za Dan starijih osoba Grad je financirao nabavu poklon paketa za 70 korisnika, dok je povodom blagdana Božića financirao nabavu poklon paketa za 276 korisnika.

Pravo na stipendije u 2022. godini ostvarivalo je 15 učenika (5 po kriteriju izvrsnosti i 10 po socijalnom kriteriju) te 15 studenata (također 5 po kriteriju izvrsnosti i 10 po socijalnom kriteriju).

Grad Ivanić-Grada financirao je prijevoz u 100 % iznosu za 231 studenta s prebivalištem na području Grada.

Pravo na pomoć za opremu novorođenog djeteta te prigodan poklon Grada u 2022. godini ostvarilo je 127 roditelja novorođene djece.

Uz dotacije umirovljeničkim udrugama s područja Grada (Gradska udruga umirovljenika Ivanić-Grad, Udruga umirovljenika i građana „Treća dob“ i Udruga umirovljenika Lonja) Grad je u 2022. godine isplatio 1228 božićnice umirovljenicima s prebivalištem na području Grada.

U 2022. godini Grad je za sufinancirao i djelatnost socijalno-zdravstvenih projekata udruga koje su provodile aktivnosti na području Grada (Udruga roditelja djece i osoba s invaliditetom Mali princ iz Ivanić-Grada, Udruga slijepih Zagreb, Udruga Riječi/Prave/Predstave, Udruga Fun Da Mental). Uz navedeno su sufinancirani i socijalno-zdravstveni projekti te redovna djelatnost Gradskog društva Crvenog križa Ivanić-Grad. Dobrovoljnim darivateljima krvi, koji su svoju krv darivali na 4 velike i 4 male akcije darivanja krvi u Ivanić-Gradu, Grad je financirao preventivnu analizu krvne slike.

U 2022. godini Grad Ivanić-Grad financirao je preuzimanje i prijevoz 8 umrlih osoba ili posmrtnih ostataka za koje nije moguće utvrditi uzrok smrti bez obdukcije i to od mjesta smrti (na području Grada) do nadležne patologije ili sudske medicine.

IV.

Ovaj Izvještaj sastavni je dio Godišnjeg izvještaja o izvršenju Proračuna Grada Ivanić-Grada za 2022. godinu, a objavit će se u Službenom glasniku Grada Ivanić-Grada.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA: Predsjednik Gradskog vijeća:

URBROJ:

Ivanić-Grad, \_\_\_\_\_\_\_\_\_\_\_\_\_ 2023. Željko Pongrac, pravnik kriminalist